На Пастаўшчыне больш за 16 тысяч працуючых атрымліваюць заработную плату праз банкаўскія рахункі і картрахункі, адкрытыя ў цэнтры банкаўскіх паслуг. Адкрыта каля 1000 пенсійных картрахункаў. Больш за 3000 жыхароў раёна карыстаюцца крэдытнымі паслугамі банка. Пра яго карысць і надзейнасць сведчыць наступны красамоўны факт. На 1 лістапада 2012 года астаткі сродкаў насельніцтва на ўкладных рахунках складаюць больш за 80 мільярдаў рублёў. У цэнтры банкаўскіх паслуг больш за 500 юрыдычных асоб і індывідуальных прадпрымальнікаў ажыццяўляюць разлікова-касавыя аперацыі. Кожная 7-ая з 10-ці валютнаабменных аперацый у раёне праводзіцца валютнымі касамі.